rejauldu/bengali-wikipedia huggingface dataset:
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল:   অপসারণ। উল্লেখযোগ্যতা পরিষ্কার নয়। - Ashiq Shawon (আলাপ) ০৮:৪২, ১৪ অক্টোবর ২০১৭ (ইউটিসি)  গুরু সত্য বাউল মহাশয়ের সেবাশ্রম   – (অপসারণের প্রস্তাবনা দেখুনলগ দেখুন) () তথ্যসূত্রবিহীন, অনুল্লেখ্য নিবন্ধ মেরাজ (আলাপ) ০৮:১৯, ১ অক্টোবর ২০১৭ (ইউটিসি)  নিবন্ধটি তথ্যসূত্র বিহীন। তবে যেহেতু বাংলাদেশ প্রত্নতাত্বিক অধিদপ্তর এর তালিকা ভুক্ত তাই সঠিকভাবে লিখলে অনুল্লেখ্য হবে না। বর্তমান নিবন্ধ এর মান এবং লিখার ধরন বিবেচনায় এনে এটাকে অপসারনের জন্য সমর্থন করছি। --নাহিদ হোসেন (আলাপ) ০৮:৪৩, ১ অক্টোবর ২০১৭ (ইউটিসি) বাংলাদেশ প্রত্নতাত্ত্বিক অধিদপ্তরের তালিকাভূক্ত কোন প্রতিষ্ঠানের উল্লেখযোগ্যতা কোনোভাবেই অনুল্লেখযোগ্য হতে পারে না। নিবন্ধটিকে আমি মান-উন্নয়ন করে দিচ্ছি। নিবন্ধটি অপসারণে  জ্ঞাপন করলাম। - Ashiq Shawon (আলাপ) ০৮:২৭, ৫ অক্টোবর ২০১৭ (ইউটিসি)  , নাহিদ ভাই ও আশিক ভাই, প্রত্নতাত্ত্বিক অধিদপ্তরের তালিকাভূক্ত লেখাটি ভুয়া। এগুলোতে দেখতে পারেনঃ বাংলাদেশের প্রত্নতাত্ত্বিক স্থানের তালিকা#চট্টগ্রাম বিভাগ, উইকিপিডিয়া:চট্টগ্রাম বিভাগের প্রত্নতাত্ত্বিক স্থাপনার তালিকা। , অধিদপ্তরের সাইটের তালিকা (৮ নং পাতায় চাঁদপুর আছে)। -মেরাজ (আলাপ) ১৬:০৪, ৫ অক্টোবর ২০১৭ (ইউটিসি) আমি তথ্যসূত্র পাচ্ছিলাম না। এমন কি, উপজেলার বাতায়নেও নেই। আমার মন্তব্য ফিরিয়ে নিলাম।  রইলো অপসারণে। Ashiq Shawon (আলাপ) ১৯:২৪, ৫ অক্টোবর ২০১৭ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
শ্বেতহস্তী এমন সম্পত্তি যা এর মালিক চরম অসুবিধা ছাড়াই নিষ্পত্তি করতে পারে না এবং যার খরচ, বিশেষ করে রক্ষণাবেক্ষণ, এটির উপযোগিতার অনুপাতের বাইরে। আধুনিক ব্যবহারে, এটি রূপক যা বস্তু, নির্মাণ প্রকল্প, পরিকল্পনা, ব্যবসায়িক উদ্যোগ, সুবিধা, ইত্যাদি বর্ণনা করতে ব্যবহৃত হয় যা ব্যয়বহুল বলে বিবেচিত কিন্তু এর অধিগ্রহণ ও রক্ষণাবেক্ষণ খরচের তুলনায় সমতুল্য উপযোগিতা বা মূল্য ছাড়াই।   ইতিহাস   thumb|১৮৫৫ সালের অমরাপুর প্রাসাদে শ্বেতহস্তীর চিত্রকর্ম। thumb|ব্রিটিশ ইস্ট আফ্রিকা কোম্পানী উগান্ডাকে শ্বেতহস্তী হিসাবে বিবেচনা করে যখন অভ্যন্তরীণ বিরোধ এই অঞ্চলের প্রশাসনকে অসম্ভব করে তোলে।  শ্বেতহস্তী শব্দটি মিয়ানমার, থাইল্যান্ড (সিয়াম), লাওস  ও কম্বোডিয়ায় দক্ষিণপূর্ব এশীয় রাজাদের সংরক্ষিত পবিত্র সাদা হাতি থেকে উদ্ভূত।"Royal Elephant Stable" . Thai Elephant Conservation Center. থাইল্যান্ড ও বার্মায় সাদা হাতি রাখা হলো রাজার ন্যায়বিচার ও ক্ষমতার প্রতীক। ঐশ্বর্য প্রত্যাশিতরা এই প্রাণীর মালিক হতেন। রাজারা তাদের আনুষ্ঠানিক উপাধিতে সাদা হাতির অধিকারের উদাহরণ দিতেন, যেমন সিনবিউশিন, যার আক্ষরিক অর্থ 'সাদা হাতির প্রভু' এবং কোনবাউং রাজবংশের তৃতীয় সম্রাট। যেহেতু এই প্রাণীকে পবিত্র হিসাবে বিবেচনা করা হত এবং আইনগতভাবে তাদের শ্রম থেকে রক্ষা হয়েছিল, রাজার কাছ থেকে সাদা হাতির উপহার পাওয়া একই সাথে আশীর্বাদ ও অভিশাপ হিসাবে বিবেচিত হতো। এটি আশীর্বাদ ছিল কারণ প্রাণীটি ছিল পবিত্র এবং রাজার অনুগ্রহের প্রতীক, এবং অভিশাপ কারণ প্রাপকের কাছে এখন প্রাণী ছিল যা রক্ষণাবেক্ষণের জন্য ব্যয়বহুল ছিল, তাকে ছেড়ে দেওয়া যাবে না এবং খুব বেশি ব্যবহারিক কাজে লাগানো যাবে না।  পশ্চিমে শ্বেতহস্তীর" শব্দটি ব্যয়বহুল বোঝা যা প্রত্যাশা পূরণ করতে ব্যর্থ হয়, এটি প্রথম ১৭ শতকে ব্যবহার করা হয়েছিল এবং ১৯ শতকে এটি ব্যাপক হয়ে ওঠে। সূত্র অনুসারে এটি জনপ্রিয় হয়েছে পি টি বার্নামের হাতির সাথে অভিজ্ঞতার পর যাকে তিনি "বার্মার পবিত্র শ্বেতহস্তী" বলে বিলি করেছেন। অনেক প্রচেষ্টা এবং প্রচুর ব্যয়ের পরে, বার্নাম অবশেষে সিয়ামের রাজার কাছ থেকে প্রাণীটি অর্জন করেন শুধুমাত্র এটি আবিষ্কার করার জন্য যে তার শ্বেতহস্তীর আসলে কয়েকটি গোলাপী দাগ সহ ধূসর রঙের নোংরা।  অভিব্যক্তি "শ্বেতহস্তী" ও "শ্বেতহস্তী উপহার" ঊনবিংশ শতাব্দীর মাঝামাঝি সময়ে সাধারণ ব্যবহারে আসে। বিংশ শতাব্দীর গোড়ার দিকে শব্দটি "শ্বেতহস্তী অদলবদল" ও "শ্বেতহস্তীর বিক্রয়" এর সাথে সংযুক্ত ছিল। অনেক গির্জার বাজারে "শ্বেতহস্তী বিক্রয়" অনুষ্ঠিত হয় যেখানে দাতারা অবাঞ্ছিত টুকরোটাকরা আনলোড করতে পারে, এই ঘটনা থেকে লাভ তৈরি করে যে "একজনের আবর্জনা অন্য মানুষের ধন" এবং এই প্রসঙ্গে শব্দটি ব্যবহার করা অব্যাহত রয়েছে।Roberta Jeeves, White Elephant Rules. .   তথ্যসূত্র    আরও পড়ুন    Contains a chapter on the white elephant in Southeast Asia.   Contains a long chapter on how Burmese generals tried to use the white elephant to consolidate power, also looks at the cosmological origins of the animal.   বহিঃসংযোগ      বিষয়শ্রেণী:হাতি সম্পর্কিত রূপক বিষয়শ্রেণী:জনচয়ন তত্ত্ব
বোসাস জীবমণ্ডল সংরক্ষিত এলাকা () নিকারাগুয়ার জিনোতেগা রাজ্যের উত্তরাঞ্চলীয় এলাকায় অবস্থিত। পার্বত্য ক্রান্তীয় এ বনটি হন্ডুরাসের সীমান্তবর্তী এলাকায় রয়েছে। ১৯৯৭ সালে ইউনেস্কো জীবমণ্ডল সংরক্ষণের আওতায় এ এলাকাটিকে অন্তর্ভুক্ত করে। বনটির আয়তন প্রায় ২০,০০০ বর্গকিলোমিটার বা বিশ লক্ষ হেক্টর। বনটি মৌলিকসহ নিরপেক্ষ এলাকায় অবস্থান করছে। দেশটির মোট স্থলভাগের ১৫% দখল করে আছে বোসাস এলাকাটি। ফলশ্রুতিতে ব্রাজিলের আমাজন বনাঞ্চলের পর পশ্চিম গোলার্ধ্বের দ্বিতীয় সর্বোচ্চ বৃষ্টিপ্রবণ বনে পরিণত করেছে।Science Show - 19 August 2006 - Bosawas Bioreserve Nicaragua বোসাসের অধিকাংশ এলাকাই এখনো অনাবিষ্কৃত অবস্থায় রয়েছে ও জীববৈচিত্র্যের প্রাচুর্য্যতা বিদ্যমান।   ইতিহাস  বোসাস জীবমণ্ডল সংরক্ষণাগার সান্দানিস্তা অভ্যুত্থানকালীন সময়ে প্রতিষ্ঠা করা হয়েছিল। পাশাপাশি চামোরো সরকার আরও তিনটি বিরাট আকারের সংরক্ষণাগার গড়ে তুলে। তন্মধ্যে, বোসাস সর্ববৃহৎ সংরক্ষণাগারের মর্যাদা লাভ করে। এর গুরুত্বপূর্ণ বিষয় ছিল প্রায় ৭% ভূমি নিকারাগুয়ার ভূমিতে চলে যায়। বোসাস প্রতিষ্ঠা করার পর থেকে ধারণা করা হয়েছিল যে, অঞ্চলের সাংবিধানিক অধিকার নিশ্চয়তাকল্পে আঞ্চলিক স্বায়ত্তশাসন ব্যবস্থা গড়ে উঠবে। এরফলে সান্দানিস্তা সরকার ক্যারিবীয় উপকূলবর্তী দুইটি অঞ্চলে সরকারের উদ্দেশ্য বাস্তবায়নকল্পে দুইটি স্বায়ত্ত্বশাসিত অঞ্চল অনুমোদন করে।  বোসাস এলাকায় নিকারাগুয়ার দুইটি আদিবাসী জনগোষ্ঠীর বাসস্থান রয়েছে। সুমো ও মিস্কিতো জনগোষ্ঠীকে নিয়ে গড়া এ এলাকায় প্রাকৃতিক সম্পদের প্রাচুর্যতা বেশ লক্ষ্যণীয়। অধিকাংশক্ষেত্রেই গাছের কাঠ ও স্বর্ণ খনিতে মজুদ রয়েছে। ১৩০,০০০ অধিবাসী সমৃদ্ধ এলাকায় নিজ সীমারেখায় জীবনধারনের উপযোগী কৃষিকাজে জড়িত রয়েছেন। তন্মধ্যে, ৩৫,০০০ লোকই আদিবাসী মিস্কিতো ও সুমো জনগোষ্ঠীর।   ভৌগোলিক অবস্থান  এর নামটিতে তিনটি প্রাকৃতিক বৈশিষ্ট্য বিরাজমান। বোকে নদী, সাসলায়া পর্বত ও ওয়াসপুক নদী। নিকারাগুয়ার সাসলায়া জাতীয় উদ্যানের মাঝ দিয়ে এগুলো রয়েছে। কর্ডিলেরা ইসাবেলা সংরক্ষিত এলাকা অতিক্রম করেছে। কোকো নদী বা রিও কোকো উত্তরাঞ্চলীয় সীমান্তবর্তী এলাকায় উৎপত্তি লাভ করেছে যা হন্ডুরাসের রাজনৈতিক অঞ্চল এর সাথে জড়িত।   জীববৈচিত্র্য  প্রায় ১০,০০০ বর্গকিলোমিটার বোসাসের বনভূমিতে রয়েছে। আনুমানিক ১,০০,০০০ থেকে ২,০০,০০০ পোকামাকড় প্রজাতির কথা বলা হলেও এ সংখ্যা আরও বেশি। কিন্তু, অনাবিষ্কৃত দুর্গম এলাকা হওয়ায় এর সঠিক সংখ্যা নির্ণয় করা বেশ দূরূহ ব্যাপার। বোসাসের  উদ্ভিদকূলে বিরাট সমারোহ। রসালো ও লতাজাতীয় গাছের প্রজাতির সংখ্যা হাজার হাজার। এছাড়াও, মেরুদণ্ডী ও অমেরুদণ্ডী প্রাণীও যথেষ্ট সংখ্যায় সমৃদ্ধ। কুয়েতজাল ও গুয়াকামায়া উল্লেখযোগ্য সংখ্যায় বিদ্যমান। পাশাপাশি, আমেরিকা অঞ্চলের সর্ববৃহৎ ও সর্বাধিক শক্তিশালী হার্পি ঈগলের (হার্পিয়া হার্পিজা) বাসস্থান এখানে। ৭০০-এর কম প্রজাতির পাখি সংরক্ষিত এলাকাসহ নিকারাগুয়ায় বিদ্যমান। পুমা ও জাগুয়ারকে খাদ্য শৃঙ্খল রক্ষার্থে গুরুত্বপূর্ণ ও শক্তিশালী খাদকরূপে বিবেচনা করা হয়। এগুলো সংরক্ষণাগারে রয়েছে। এদের প্রিয় শিকার টাপির (টাপিরাস বেয়ার্ডি) এর বাসস্থান একে কেন্দ্র করেই গড়ে উঠেছে।   তথ্যসূত্র    আরও দেখুন   এল গুগুন্স  পেতেন অববাহিকা  আইজিল জনগোষ্ঠী  ক্যাথেড্রাল দে লিওন  গুয়াতেমালার স্বাধীনতা ঘোষণা আইন   বহিঃসংযোগ     Nature Conservancy web page on the Bosawas Biosphere Reserve   MARENA Page of the Reserve Bosawas  বিষয়শ্রেণী:নিকারাগুয়ার ভূগোল বিষয়শ্রেণী:নিকারাগুয়ার জীবমণ্ডল সংরক্ষিত এলাকা বিষয়শ্রেণী:নিকারাগুয়ার সংরক্ষিত এলাকা
ভাঙার গান’ বাংলাদেশের জাতীয় কবি কাজী নজরুল ইসলাম রচিত বিদ্রোহাত্মক কাব্যগ্রন্থ। এটি প্রকাশিত হয় ১৯২৪ সালের আগস্ট মাসে (১৩৩১ বঙ্গাব্দের শ্রাবণে)। ১১ নভেম্বর ১৯২৪ তারিখে তৎকালীন বঙ্গীয় সরকার গ্রন্থটি বাজেয়াফত করে ও নিষিদ্ধ করে। ব্রিটিশ সরকার কখনো এ নিষেধাজ্ঞা প্রত্যাহার করেননি। "ভাঙার গান"-এর দ্বিতীয় সংস্করণ প্রকাশ পায় ১৯৪৯-এ।  বিষয়বস্তু এই কাব্যগ্রন্থে নিম্নলিখিত কবিতাগুলি ছিল।   ভাঙার গান : কারার ঐ লৌহ-কপাট  জাগরণী  মিলন গান  পূর্ণ-অভিনন্দন  ঝোড়ো গান  মোহান্তের মোহ-অন্তের গান 	  আশু-প্রয়াণ গীতি  ল্যাবেন্ডিশ বাহিনীর বিজাতীয় সঙ্গীত  সুপার (জেলের) বন্দনা  দুঃশাসনের রক্ত-পান  শহীদী-ঈদ   "ভাঙার গান : কারার ঐ লৌহ-কপাট" সম্বন্ধে মুজ্‌জফর আহমদ তার "কাজী নজরুল ইসলাম: স্মৃতিকথা" বইয়ে লিখেছেন:  গ্রন্থাকারে প্রকাশের পূর্বে কবিতাগুলি আলাদা আলাদা করে প্রকাশিত হয়েছিল। নজরুল ‘ভাঙার গান’ ১৯২১ সালের ডিসেম্বরে লিখেছিলন যা ‘বাঙ্গালার কথা’য় ছাপা হয়েছিল। "আশু-প্রয়াণ-গীতি" ১৩৩১ বঙ্গাব্দের আষাঢ়ে বঙ্গবাণীতে ছাপা হয়। "দুঃশাসনের রক্তপান" ১৩২৯ বঙ্গাব্দের ১০ কার্তিক ধূমকেতুতে "দুঃশাসনের রক্ত" নামে ছাপা হয়। "শহিদী ঈদ" সাপ্তাহিক মোহাম্মদীতে ছাপা হয়।  তথ্যসূত্র  বিষয়শ্রেণী:কাজী নজরুল ইসলামের কাব্যগ্রন্থ বিষয়শ্রেণী:কাজী নজরুল ইসলামের রচনা বিষয়শ্রেণী:১৯২৪-এর বই
বিশ্ব প্রবীণ নাগরিক দিবস প্রতি বছর ২১ আগস্ট এটি পালিত হয়।   ১৯৯১ সালে প্রথমবারের মতো উদযাপন করা হয়।   স্বাস্থ্যের অবনতি এবং বয়স্কদের অপব্যবহারের মতো বিষয়গুলিকে প্রভাবিত করে এমন কারণ এবং সমস্যা সম্পর্কে সচেতনতা বাড়ানোর উদ্দেশ্যে এই দিনটি পালিত হয়। এটি সমাজে বয়স্ক ব্যক্তিদের অবদানকে স্বীকৃতি দেওয়ার একটি দিন।     তথ্যসূত্র   বিষয়শ্রেণী:বার্ধক্য বিষয়শ্রেণী:জাতিসংঘের দিবস বিষয়শ্রেণী:আগস্ট উদ্‌যাপন
লিজার্ডো রদ্রিগেজ নু (জন্ম ৩০ আগস্ট ১৯১০, মৃত্যুর তারিখ অজানা) ছিলেন একজন পেরুর ফুটবলার যিনি ১৯৩০ ফিফা বিশ্বকাপে পেরুর হয়ে খেলেছিলেন। 1930 FIFA World Cup Uruguay  তিনি স্পোর্ট প্রগ্রেসোর হয়েও খেলেছেন।   তথ্যসূত্র    বহিঃসংযোগ    ফিফা প্রোফাইল বিষয়শ্রেণী:ফুটবল ফরোয়ার্ড বিষয়শ্রেণী:১৯৩০ ফিফা বিশ্বকাপের খেলোয়াড় বিষয়শ্রেণী:পেরুর আন্তর্জাতিক ফুটবলার বিষয়শ্রেণী:পেরুভীয় ফুটবলার বিষয়শ্রেণী:মৃত্যুর সাল অনুপস্থিত বিষয়শ্রেণী:১৯১০-এ জন্ম বিষয়শ্রেণী:পুরুষ ফুটবল ফরোয়ার্ড
রিনাত ফৌজিয়া বাংলাদেশের একজন সিতার বাদক।   প্রাথমিক জীবন ও পরিবার  রিনাত ফৌজিয়ার জন্ম ১৯৬৭ সালে। তিনি বাংলাদেশ শিল্পকলা একাডেমী (জাতীয় ফাইন এন্ড পারফরমিং আর্ট একাডেমী)র সাবেক মহা পরিচালক এবং নজরুল ইন্সটিটিউট-এর ট্রাস্টি বোর্ডের চেয়ারম্যান মোবারক হোসেন খান এবং বাংলাদেশী কণ্ঠশিল্পী ফৌজিয়া ইয়াসমিন এর কন্যা। তিনি উস্তাদ আয়েত আলী খানের নাতনী।   প্রশিক্ষণ  রিনাত তার চাচাতো ভাই প্রখ্যাত সরোদ বাদক উস্তাদ শাহাদাত হোসেন খানের থেকে সংগীতের প্রশিক্ষণ শুরু করেন। পরবর্তীতে, তিনি তার চাচাতো ভাই সিতার প্রশিক্ষক ওস্তাদ খুরশিদ খানের কাছ থেকে গুরু-শিষ্য-পরম্পরা সংগীত প্রশিক্ষণ লাভ করেন। তিনি বাংলাদেশের সংগীত প্রশিক্ষণালয় ছায়ানট থেকে পাঁচ বছর মেয়াদী একটি সার্টিফিকেট কোর্স সম্পন্ন করেন। পরে একই প্রশিক্ষণালয় অনুষদে শিক্ষক হিসাবে যোগদান করেন। বারো বছর সেতার প্রশিক্ষণ দেবার পর তিনি বাংলাদেশ টেলিভিশন এবং বাংলাদেশ বেতার (রেডিও বাংলাদেশ) এর বিভিন্ন অনুষ্ঠানে অংশগ্রহণ শুরু করেন। ২৪ নভেম্বর, ২০১৩ একটি একক সংগীতানুষ্ঠানে সিতার বাদক হিসেবে তিনি মঞ্চে উপস্থিত হন। November 28, 2013 এছাড়াও তিনি মার্কিন যুক্তরাষ্ট্র, যুক্তরাজ্য, নেদারল্যান্ডস, বেলজিয়াম, জার্মানি, ফ্রান্স, ফিলিপাইন এবং হংকংয়ের সফরকালেও সিতারের রাগ প্রদর্শন করেন।  page 5 page 24 page 32   পুরস্কার  রিনাত ফৌজিয়া ২০০৯ সালে "অনন্য শীর্ষ দশ" পুরস্কার লাভ করেন।  দৈনিক জনকন্ঠ, এপ্রিল ৫, ২০১০   ডিস্কোগ্রাফী   এ টাচ অব লাভ  ট্রিবিউট টু গ্রান্ডফাদার উস্তাদ আয়েত আলী খান  হারামানিক  প্রথমটির সংগীত রচনা ও পরিচালনা করেছিলন তার চাচা শেখ সাদী খান, অন্যদিকে দ্বিতীয়টিও রচিত হয় তার পরামর্শক উস্তাদ খুরশিদ খান এবং দাদা আয়েত আলী খান এর সংস্পর্শে। হারামানিক মৃদুল কান্তি চক্রবর্তীর সাথে লেজার ভিশন কর্তৃক প্রকাশিত।   তথ্যসূত্র   বিষয়শ্রেণী:সেতার বাদক বিষয়শ্রেণী:বাংলাদেশী নারী সঙ্গীতজ্ঞ বিষয়শ্রেণী:বাংলাদেশী গায়িকা বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:১৯৬৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্রাহ্মণবাড়িয়া জেলার সঙ্গীতজ্ঞ বিষয়শ্রেণী:বাঙালি সঙ্গীতজ্ঞ বিষয়শ্রেণী:২১শ শতাব্দীর বাংলাদেশী সঙ্গীতশিল্পী
থাম্ব|ডান|Chocolate cupcakes with raspberry buttercream icing topped with a raspberry  কাপকেক হল একজন ব্যক্তিকে পরিবেশনের জন্য বিশেষ নকশাকৃত একটি ছোট আকারের কেক, যা ছোট একটি পাতলা কাগজ বা অ্যালুমিনিয়ামের কাপে ঝলসানো হতে পারে। বড় কেক, আইসিং এবং অন্যান্য কেক সাজানোর জন্য যেমনঃ ক্যান্ডি, এটিতে প্রয়োগ হতে পারে।   কাপকেক রেসিপি  একটি আদর্শমানের কাপকেকে আদর্শ মাপের কেকের মত একই ধরনের মুল উপাদান; মাখন, চিনি, ডিম ও ময়দা ব্যবহৃত হয়। কাছাকাছি কোন একটি রেসিপি যা এক স্তর কেকের জন্য উপযুক্ত তা কাপকেক তৈরিতে ব্যবহার হতে পারে। কাপকেকে সুস্বাদু করার জন্য কেক বাটার বা অন্যান্য মুখরোচক উপাদান যেমনঃ কিসমিস, বাদাম, বেরি ও চকলেট চীপ ব্যবহার করা যায়। কাপকেক তার ছোট আকারের কারণে তাপ প্রবাহের জন্য আরও উপযুক্ত হয়, ফলে একটি স্বাভাবিক স্তরবিশিষ্ট কেকের চেয়ে এটি দ্রুত সেকা হয়।   কাপকেক দোকান  ২১ শতাব্দীর শুরুতে মার্কিন যুক্তরাষ্ট্রে কাপকেক দোকানের জন্য একটি প্রবণতার উন্নয়ন হয়, যেটি হয় একটি বিশেষায়িত বেকারি, যাতে কাপকেক ছাড়া অন্যকিছু খুব সামান্য বিক্রি হয় বা একেবারেই হয় না। নিউ ইয়র্ক সিটির ম্যাঙ্গোলিয়া বেকারি এইচবিও চ্যানেলের জনপ্রিয় ধারাবাহিক সেক্স অ্যান্ড সিটিতে উপস্থাপনের জন্য ব্যাপক জনপ্রিয়তা পায়।   তথ্যসূত্র    বহিঃসংযোগ   বিষয়শ্রেণী:মার্কিন মিষ্টি বিষয়শ্রেণী:২০০০-এর দশকের ঝোঁক ও প্রবণতা বিষয়শ্রেণী:মিষ্টি পিঠা বিষয়শ্রেণী:কেক
খাইটে সারা কিম ইয়ানসেন (; খাইটে ইয়ানসেন নামে সুপরিচিত; জন্ম: ২৫ ডিসেম্বর ১৯৯১) হলেন একজন ওলন্দাজ অভিনেত্রী। তিনি আর্টহাউস চলচ্চিত্র ১৭০ হার্জ-এ এভি নামক জর্জরিত বধির কিশোরী চরিত্রে, দ্য প্রাইস অব সুগারে সারিথ চরিত্রে এবং ২০১৮ সালে বিবিসি ওয়ানে সম্প্রচারিত ঐতিহাসিক অপরাধ নাট্য ধারাবাহিক পিকি ব্লাইন্ডার্সে তাতিয়ানা পেত্রোভনা চরিত্রে অভিনয় করার জন্য সুপরিচিত।  প্রারম্ভিক জীবন খাইটে সারা কিম ইয়ানসেন ১৯৯১ সালের ২৫শে নভেম্বর তারিখে নেদারল্যান্ডসের রটার্ডামে জন্মগ্রহণ করেছেন। ইয়ানসেন মানস্ট্রিখট অ্যাকাডেমি অব ড্রামাটিক আর্টস হতে পেশাগত প্রশিক্ষণ গ্রহণ করেছেন।  চলচ্চিত্র জীবন মাত্র ১২ বছর বয়সে, ইয়ানসেন লুয়টে চরিত্রে অভিনয়ের জন্য আমস্টারডামের ৪৮ ঘন্টা চলচ্চিত্র প্রকল্পে সেরা অভিনেত্রীর পুরস্কার জয়লাভ করেছেন। তিনি ২০১০ সালে বিটিপুলের ওলন্দাজ সংস্করণ ইন থেরাপি-এ একজন আত্মঘাতী মেয়ের চরিত্রে অভিনয় করেছিলেন। ২০১১ সালে মুক্তিপ্রাপ্ত আর্টহাউস চলচ্চিত্র ১৭০ হার্জ-এ একজন সমস্যায় জর্জরিত বধির কিশোরীর চরিত্রে অভিনয় করে বেশ প্রশংসিত হয়েছিলেন, উক্ত চরিত্রের জন্য তিনি সিয়াটল চলচ্চিত্র উৎসব এবং নেদারল্যান্ডস চলচ্চিত্র উৎসবে সেরা অভিনেত্রী বিভাগে মনোনয়ন অর্জন করেছিলেন। সুপারনোভা চলচ্চিত্রে তিনি কেন্দ্রীয় চরিত্রে অভিনয় করেছেন, যা ২০১৪ সালে বার্লিনেল চলচ্চিত্র উৎসবে জেনারেশন প্রতিযোগিতার জন্য নির্বাচিত হয়েছিল।   ২০১৪ সালে, ইয়ানসেন মর্যাদাপূর্ণ আমস্টারডাম মঞ্চ গ্রুপের হয়ে হ্যামলেট বনাম হ্যামলেট-এ ওফোলিয়া চরিত্রে অভিনয় করার মাধ্যমে মঞ্চ নাট্যে আত্মপ্রকাশ করেছিলেন; উক্ত মঞ্চ নাট্যটি গাই ক্যাসিয়ার্স দ্বারা পরিচালিত ছিল, যা একই বছরের শেষের দিকে মেডিয়াতে প্রদর্শন করা হয়েছিল। ২০১৫ সালে, তিনি গ্রিনল্যান্ড চলচ্চিত্রের প্রধান চরিত্রে অভিনয় করেছেন। জানসেন বিবিসি ওয়ানে সম্প্রচারিত অপরাধ নাট্য ধারাবাহিক পিকি ব্লাইন্ডার্সে তৃতীয় মৌসুমে তাতিয়ানা পেত্রোভনা চরিত্রে অভিনয় করেছেন। ২০১৭ সালে তিনি লাইন অব ডিউটিতে হানা রাজনিকোভা চরিত্রে অভিনয় করেছেন। তিনি সিনেম্যাক্স সম্প্রচারিত টেলিভিশন ধারাবাহিক জেটে ফিনিক্স চরিত্রে অভিনয় করেছেন।  তথ্যসূত্র  বহিঃসংযোগ         বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:রটার্ডামের ব্যক্তি বিষয়শ্রেণী:রটার্ডামের অভিনয়শিল্পী বিষয়শ্রেণী:ওলন্দাজ শিশু অভিনেত্রী বিষয়শ্রেণী:ওলন্দাজ টেলিভিশন অভিনেত্রী বিষয়শ্রেণী:ওলন্দাজ চলচ্চিত্র অভিনেত্রী বিষয়শ্রেণী:ওলন্দাজ মঞ্চ অভিনেত্রী বিষয়শ্রেণী:২১শ শতাব্দীর ওলন্দাজ অভিনেত্রী
বিজু শাহ (জন্ম: বিজয় কল্যাণজী শাহ, ৫ জুন ১৯৫৯) হলেন একজন ভারতীয় চলচ্চিত্রের সুরকার। তিনি সঙ্গীত পরিচালক ও সুরকার কল্যাণজী বীরজী শাহের পুত্র। তিনি ত্রিদেব (১৯৮৯), মোহরা (১৯৯৪), তেরে মেরে সপ্নে (১৯৯৬), গুপ্ত: দ্য হিডেন ট্রুথ (১৯৯৭) ও বড়ে মিয়াঁ ছোটে মিয়াঁ (১৯৯৮) চলচ্চিত্রের জন্য পাঁচবার শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কারের মনোনয়ন লাভ করেন এবং গুপ্ত চলচ্চিত্রের জন্য শ্রেষ্ঠ আবহ সঙ্গীত বিভাগে ফিল্মফেয়ার পুরস্কার অর্জন করেন।  প্রারম্ভিক জীবন বিজু শাহ ১৯৫৯ সালের ৫ই জুন জন্মগ্রহণ করেন। তার পুরো নাম বিজয় কল্যাণজী শাহ। তার পিতা কল্যাণজী বীরজী শাহ ছিলেন সঙ্গীত যুগল কল্যাণজী-আনন্দজীর একজন। তার চাচা আনন্দজী বীরজী শাহ কল্যাণজী-আনন্দজী যুগলের অপর জন। তার চাচা-চাচী যুগল বাবলা ও কাঞ্চনও সুরকার। বিজুর তিনজন বড় ভাই ও এক ছোট ভাই রয়েছে, তারা হলেন চন্দ্রকান্ত, রমেশ, দীনেশ, ও রাজেশ।  বিজু শাহ ১৯৮৩ সালে সুনন্দা শাহকে বিয়ে করেন। তাদের কন্যা প্রিয়াল মার্কিন যুক্তরাষ্ট্রে পশ্চিমা ধ্রুপদী পিয়ানো বাজানোর তামিল গ্রহণ করেন।  কর্মজীবন বিজু শাহ রাজীব রাইয়ের তারকাসমৃদ্ধ ত্রিদেব (১৯৮৯) চলচ্চিত্রে সঙ্গীত পরিচালক হিসেবে কাজ শুরু করেন। এই চলচ্চিত্রের মূল সুর করেছিলেন কল্যাণজী-আনন্দজী। এই চলচ্চিত্রের জন্য তিনি শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কারের মনোনয়ন লাভ করেন। ১৯৯২ সালে তিনি সুরকার হিসেবে প্রথম কাজ করেন রাজীব রাইয়ের বিশ্বাত্মা চলচ্চিত্রে। এই চলচ্চিত্রের "সাত সমুন্দর" গানটি পেট শপ বয়েজের গান "হার্ট" থেকে অনুপ্রাণিত। দিব্যা ভারতীর নৃত্য সংবলিত গানটি জনপ্রিয়তা অর্জন করে। এরপর তিনি মোহরা চলচ্চিত্রের দুটি জনপ্রিয় গান "তু চিজ বড়ি হ্যায় মস্ত" ও "টিপ টিপ বরসা পানি" গানের সুর করেন। এছাড়া এতে তিনি কল্যাণজী-আনন্দজীর সুরারোপিত মুকেশের গাওয়া "না কাজরে কী ধার" গানটিও যুক্ত করেন। এই অ্যালবামটির ৮ মিলিয়ন কপি বিক্রি হয়, এবং সেই বছর হাম আপকে হ্যাঁয় কৌন..! চলচ্চিত্রের পর দ্বিতীয় সর্বোচ্চ বিক্রীত বলিউড চলচ্চিত্রের অ্যালবাম হয়ে ওঠে। "তু চিজ বড়ি হ্যায় মস্ত" গানটি নুসরাত ফাতেহ আলী খানের জনপ্রিয় কাওয়ালি "দামা দম মাস্ত কালান্দার" থেকে নেওয়া হয়েছে।  তথ্যসূত্র  বহিঃসংযোগ    বিষয়শ্রেণী:১৯৫৯-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ভারতীয় সুরকার বিষয়শ্রেণী:২১শ শতাব্দীর ভারতীয় সুরকার বিষয়শ্রেণী:ভারতীয় চলচ্চিত্র সঙ্গীত সুরকার বিষয়শ্রেণী:ভারতীয় পুরুষ সুরকার
রবিনা স্কট অ্যাডিস, অর্ডার অব দ্য ব্রিটিশ এম্পায়ার, (১৯০০-১৯৮৬)  ছিলেন ব্রিটেনের প্রথম দিককার পেশাদার মনোচিকিৎসামূলক সমাজকর্মীদের মধ্যে একজন।  অ্যাডিস তাঁর জীবনের প্রথম থেকেই সমাজকর্মে আগ্রহী ছিলেন না। মূলত তিনি অক্সফোর্ড বিশ্ববিদ্যালয়ে ইতিহাস বিষয়ে পড়াশোনা করেছিলেন, তবে দু'বছর অধ্যয়নের পরেই অসুস্থতার কারণে তিনি পড়াশুনা কম করতে বাধ্য হয়েছিলেন। পরে ১৯৩১ সালে তিনি লন্ডন স্কুল অফ ইকোনমিক্সে যাওয়ার সিদ্ধান্ত নিয়েছিলেন যেখানে তিনি শিশুদের দিকনির্দেশনা সম্পর্কে আগ্রহী হয়ে ওঠেছিলেন এবং তাদের মানসিক স্বাস্থ্যবিষয়ক কোর্সে আবেদন করেছিলেন। তিনি ১৯৩৩ সালে মানসিক স্বাস্থ্য বিষয়ে স্নাতক হয়েছিলেন।  স্নাতক শেষ করার পরে অ্যাডিসের কর্মজীবনে বৈচিত্র্য এসেছিল। তিনি শিশুদের দিকনির্দেশনার কাজ শুরু করেছিলেন এবং তারপরে ন্যাশনাল অ্যাসোসিয়েশন ফর মেন্টাল হেলথের (পরে নাম বদলে মাইন্ড নামকরণ করা হয়েছিল) সাথে কাজ করেছিলেন, সেখান থেকে তিনি ১৯৬৫ সালে অবসর নিয়েছিলেন। ১৯৬০ সালে তিনি মাইন্ডের ডেপুটি জেনারেল সেক্রেটারি হয়েছিলেন এবং পরবর্তীতে ১৯৭৯ সালে তিনি অভিজ্ঞতা ভসকলের সাথে ভাগ করে নেওয়ার জন্য চাইল্ড গাইডেন্স ট্রাস্ট প্রতিষ্ঠা করেছিলেন।    প্রারম্ভিক জীবন  স্যার চার্লস এবং লেডি অ্যাডিসের (ওরফে এলিজাবেথ জেন ম্যাকআইস্যাক) তেরো সন্তানের মধ্যে অ্যাডিস ছিলেন চতুর্থ।  পরিবারটি সাসেক্সের ফ্র্যান্টের উডসাইডে রাষ্ট্রীয় জমিতে বসবাস করত।  তাঁর  ভাইদের একজন স্যার জন ম্যানসফিল্ড অ্যাডিস পরবর্তী জীবনে একজন কূটনীতিক হয়েছিলেন।   শিক্ষাজীবন  অসুস্থতার কারণে পড়াশোনা বন্ধ করার আগে অ্যাডিস দুই বছর ইতিহাস বিষয়ে  অক্সফোর্ড বিশ্ববিদ্যালয়ে পড়াশোনা করছিলেন।  তবুও তিনি পরবর্তীকালে ব্রিটিশ দ্বীপপুঞ্জের অপরাসায়নিক পাণ্ডুলিপিগুলো তালিকাভুক্ত করতে অধ্যাপক চার্লস ওয়ালি-সিঙ্গারের সাথে পাঁচ বছর কাজ করেছিলেন। ওই সময়ের পরে তিনি সিদ্ধান্ত নিয়েছিলেন যে তিনি পাণ্ডুলিপি নিয়ে কাজ চালিয়ে যেতে চান না, তাই তিনি পড়াশোনা এবং শিশু মনোবিজ্ঞানে নিয়ে কাজ করার জন্য লন্ডন স্কুল অফ ইকোনমিক্সে যোগ দিয়েছিলেন। ১৯৩৩ সালে তিনি এই কোর্স থেকে স্নাতক ডিগ্রি অর্জন করেছিলেন।   তথ্যসূত্র    বহিঃসংযোগ   ওয়ার্ল্ডক্যাট  বিষয়শ্রেণী:১৯৮৬-এ মৃত্যু বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার বিষয়শ্রেণী:লন্ডন স্কুল অব ইকোনমিক্সের প্রাক্তন শিক্ষার্থী বিষয়শ্রেণী:১৯০০-এ জন্ম বিষয়শ্রেণী:নারী সমাজকর্মী
ছক হলো মডেল তত্ত্বের গাণিতিক যুক্তিবিদ্যার একটি শাখায়, একটি কাঠামোর ও একটি তত্ত্বের দরকারি বৈশিষ্ট্য প্রমাণ করার জন্য সহজ কিন্তু শক্তিশালী ধারণা, উদাহরণস্বরূপ একত্রিতকরণ সম্পত্তি এবং যৌথ এম্বেডিং সম্পত্তি।   সংজ্ঞা  ধরা যাক  একটি প্রথম ক্রম ভাষা এবং  একটি তত্ত্ব শেষ  একটি মডেলের জন্য  এর  একটি প্রসারিত হয়  একটি নতুন ভাষায়:     একটি নতুন ধ্রুবক প্রতীক যোগ করে  প্রতিটি উপাদানের জন্য  মধ্যে  যেখানে  এর ডোমেনের একটি উপসেট  এখন একটি প্রসারিত হতে পারে  মডেলের কাছে   grgr  এর ইতিবাচক চিত্র , কখনও কখনও চিহ্নিত করা হয় , হলো সেই সমস্ত পারমাণবিক বাক্যের সেট যা ধারণ করে  যখন নেতিবাচক চিত্র, নির্দেশিত  এর মধ্যে সেই সমস্ত পারমাণবিক বাক্যগুলির সেট যা ধরে না  .  চিত্রটি  এর  এর পারমাণবিক বাক্যগুলির সমস্ত পারমাণবিক বাক্য এবং অস্বীকারের সেট  যে রাখা   প্রতীকীভাবে, .   এছাড়াও দেখুন    প্রাথমিক চিত্র   তথ্যসূত্র   বিষয়শ্রেণী:গাণিতিক যুক্তিবিজ্ঞান
মনে রাখবেন, উইকিপিডিয়া কোনো চিকিৎসীয় পরামর্শ দেয় না।  মাইগ্রেন () একধরনের মাথাব্যথা। মাথার একদিকে হয় বলে বিখ্যাত হলেও দুদিকেও হতে দেখা গেছে। যাদের মাইগ্রেন হবার প্রবণতা আছে, তাদের শব্দ, আলো, গন্ধ, বাতাসের চাপের তারতম্য ও কিছু খাবার যেমন চকলেট, আঙুরের রস, পনির ইত্যদির প্রভাবে পুনরায় নতুন করে ভয়ঙ্কর মাথাব্যথা শুরু হতে পারে। তবে মাইগ্রেনে শুধু মাথাব্যথাই হয় না, তার সঙ্গে আরো কয়েকটি স্নায়বিক উপসর্গ হয়ে থাকে (যেমন কিছু আলো বা শব্দের অনুভূতি)। উপসর্গ অনুযায়ী মাইগ্রেনের মধ্যেও অনেক রকমফের আছে। কারো কারো মতে সেরকম কয়েকটি মাইগ্রেনের উপসর্গ থাকলে মাথা ব্যথা না থাকলেও মাইগ্রেন হয়েছে বলা যেতে পারে।  "মাইগ্রেন" শব্দের উৎপত্তি হয়েছে গ্রীক শব্দ ἡμικρανία (হেমিক্রানিয়া) থেকে, যার অর্থ "মাথার একদিকে ব্যথা" on Perseus। ἡμι- (হেমি-), "অর্ধেক", এবং κρανίον (ক্রানিয়ন), "খুলি" থেকেই এর সৃষ্টি।   প্যাথোফিজিওলজি  thumb|কর্টিক্যাল স্প্রেডিং ডিপ্রেশন-এর অ্যানিমেশন। ধারণা করা হয়, মাইগ্রেন একধরনের নিউরোভাস্কুলার ডিজঅর্ডার। কারণ এই সমস্যা মস্তিষ্কে সৃষ্টি হয় এবং তারপর ধীরে ধীরে রক্তশিরায় ছড়িয়ে যায়।The Headaches Chp. 29, Pg. 276 কিছু গবেষক ধারণা করেন, নিউরোনাল বিষয়গুলো অধিকতর প্রভাব ফেলে। অন্যদিকে কয়েকজন মনে করেন রক্তশিরাই মূল প্রভাব ফেলে। কিছু বিজ্ঞানী মনে করেন এই দুই-ই বেশ গুরুত্বপূর্ণ। নিউরোট্রান্সমিটার সেরোটোনিন-এর উচ্চস্তরসমূহ, যা ৫-হাইড্রোক্সিট্রিপ্টামিন নামেও পরিচিত, এই ক্ষেত্রে প্রভাব রাখে বলে ধারণা করা হয়।   সমাজ ও সংস্কৃতিতে এর প্রভাব  মাইগ্রেন চিকিৎসা খাতের খরচ বাড়িয়ে তোলে ও উৎপাদন কমিয়ে দেয়। ধারণা করা হয় যে ইউরোপীয় অঞ্চলে এটি সবচেয়ে ব্যয়বহুল নিউরোলজিক্যাল ডিজঅর্ডার। এতে প্রতি বছর €২৭ বিলিয়ন খরচ হয়। যুক্তরাষ্ট্রে এই খরচ প্রায় $১৭ বিলিয়ন। এর প্রায় দশমাংশ খরচ ট্রিপটন-এর কারণে ঘটে। এরমধ্যে $১৫ বিলিয়ন পরোক্ষ খরচ, যার মধ্যে কাজে অনুপস্থিতি একটি অন্যতম বড় কারণ। যারা মাইগ্রেন সহ্য করেও কাজে যায়, তাদের ক্ষেত্রে কার্যক্ষমতা এক তৃতীয়াংশ কমে যায়। ব্যক্তির পরিবারেও এর খারাপ প্রভাব দেখা দেয়।   তথ্যসূত্র    টীকা      বহিঃসংযোগ     বিষয়শ্রেণী:মাইগ্রেন বিষয়শ্রেণী:অজানা কারণের অসুস্থতা
thumb|200px|মানচিত্রে 'সবুজ' রঙে ভারতের মধ্য আঞ্চলিক পরিষদ  মধ্য আঞ্চলিক পরিষদ হল একটি আঞ্চলিক পরিষদ যার মধ্যে ছত্তিশগড়, মধ্যপ্রদেশ, উত্তরপ্রদেশ, এবং উত্তরাখণ্ড রাজ্য অন্তর্ভুক্ত। http://interstatecouncil.nic.in/iscs/genesis/http://interstatecouncil.nic.in/iscs/wp-content/uploads/2016/08/states_reorganisation_act.pdf  এই আঞ্চলিক পরিষদের সদর দপ্তর এলাহাবাদ (উত্তরপ্রদেশ) শহরে অবস্থিত।  রাজ্যগুলিকে ছয়টি অঞ্চলে শ্রেণীবদ্ধ করে আঞ্চলিক পরিষদ গঠন করা হয় যাতে এই রাজ্যেগুলির মধ্যে সহযোগিতা বৃদ্ধির জন্য একটি উপদেষ্টা পরিষদ থাকে। রাজ্য পুনর্গঠন আইন, ১৯৫৬-এর অংশ-৩-এর মাধ্যমে পাঁচটি আঞ্চলিক পরিষদ স্থাপন করা হয়েছিল। পরে আঞ্চলিক পরিষদ আইন, ১৯৭১ দ্বারা উত্তর-পূর্ব আঞ্চলিক পরিষদ গঠিত হয়। নিচে অন্য পাঁচটি আঞ্চলিক পরিষদের নাম দেয়া হল:   আরও দেখুন   উত্তর আঞ্চলিক পরিষদ  উত্তর-পূর্ব আঞ্চলিক পরিষদ  দক্ষিণ আঞ্চলিক পরিষদ  পূর্ব আঞ্চলিক পরিষদ  পশ্চিম আঞ্চলিক পরিষদ  তথ্যসূত্র  বহিঃসংযোগ  বিষয়শ্রেণী:ভারতের অঞ্চল
শহীদ সোহরাওয়ার্দী ইনডোর স্টেডিয়াম বাংলাদেশের রাজধানী ঢাকার মিরপুরে অবস্থিত একটি ইনডোর স্টেডিয়াম। এটি মিরপুর ইনডোর স্টেডিয়াম নামেও পরিচিত। এ স্টেডিয়ামে ভলিবল, টেনিস, মার্শাল আর্ট সহ ইনডোর খেলা সমূহ অনুষ্ঠিত হয়। বাংলাদেশ ভলিবল দল এ স্টেডিয়ামকে তাদের ঘরের মাঠ হিসেবে ব্যবহার করে।  ইতিহাস ১৯৯১ সালে জাতীয় ক্রীড়া পরিষদ স্থাপনাটির নির্মাণ পরিকল্পনা শুরু করে। ১৯৯৩ সালে  ৬ষ্ঠ দক্ষিণ এশীয় গেমসের প্রাক-কালে স্টেডিয়ামের নির্মাণ সম্পন্ন হয়। গেমস পরবর্তী সংস্কার সহ ১৯৯১-১৯৯৪ সালের মধ্যে স্টেডিয়ামটি নির্মাণে ৩৪ কোটি ১৬ লাখ ৮৯ হাজার টাকা ব্যয় হয়। ২০১৫ সালে ৩ লাখ টাকা বরাদ্দ দেওয়া হয় বিভিন্ন উন্নয়ন করার জন্যে। ২০১৬ সালে বঙ্গবন্ধু আন্তর্জাতিক ভলিবল টুনার্মেন্টের সময় আগুন লেগে স্টেডিয়ামের কিছু ক্ষতি হয়।  আরও দেখুন শহীদ তাজউদ্দিন আহমদ ইনডোর স্টেডিয়াম  তথ্যসূত্র  বিষয়শ্রেণী:বাংলাদেশের স্টেডিয়াম বিষয়শ্রেণী:ঢাকায় ক্রীড়া বিষয়শ্রেণী:ঢাকার ক্রীড়া অনুষ্ঠানস্থল বিষয়শ্রেণী:বাংলাদেশের ক্রীড়া মাঠ বিষয়শ্রেণী:বাংলাদেশের ইনডোর স্টেডিয়াম বিষয়শ্রেণী:হোসেন শহীদ সোহরাওয়ার্দীর স্মারক
অতুয়া মুন্ডা (জন্ম )  আসাম রাজ্যের একজন ভারতীয় রাজনীতিবিদ। তিনি ১৯৯৬ সাল থেকে টানা টিংখং- এর জন্য ভারতীয় জাতীয় কংগ্রেসের প্রার্থী হয়েছেন, তিনবার জয়ী হয়েছেন। তিনি প্রথম তরুণ গগৈ মন্ত্রিসভা এবং তৃতীয় তরুণ গগৈ মন্ত্রিসভায় মন্ত্রী ছিলেন।   তথ্যসূত্র   বিষয়শ্রেণী:আসামের ভারতীয় জাতীয় কংগ্রেসের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:জন্মের সাল অনিশ্চিত বিষয়শ্রেণী:১৯৬০-এর দশকে জন্ম বিষয়শ্রেণী:আসামের রাজ্য মন্ত্রিপরিষদের মন্ত্রী বিষয়শ্রেণী:আসামের রাজনীতিবিদ বিষয়শ্রেণী:আসাম বিধানসভার সদস্য ২০১১-২০১৬ বিষয়শ্রেণী:আসাম বিধানসভার সদস্য ২০০১-২০০৬ বিষয়শ্রেণী:আসাম বিধানসভার সদস্য ১৯৯৬-২০০১